title: Директива 2008/77/ЕО на Комисията от 25 юли 2008 година за изменение на Директива 98/8/ЕО на Европейския парламент и на Съвета за включване в приложение I към нея на тиаметоксам като активно вещество (Текст от значение за ЕИП)

text:
               26.7.2008

               BG

               Официален вестник на Европейския съюз

               L 198/41

      ДИРЕКТИВА 2008/77/ЕО НА КОМИСИЯТА

   от 25 юли 2008 година
   за изменение на Директива 98/8/ЕО на Европейския парламент и на Съвета за включване в приложение I към нея на тиаметоксам като активно вещество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на биоциди на пазара (1), и по-специално член 16, параграф 2, втора алинея от нея,
   като има предвид, че:

               (1)

               Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на биоциди на пазара (2) установява списък с активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва тиаметоксам.

               (2)

               Съгласно Регламент (ЕО) № 1451/2007, е направена оценка на тиаметоксам в съответствие с член 11, параграф 2 от Директива 98/8/ЕО за употреба в продуктов тип 8, консерванти за дърво, както е определено в приложение V към Директива 98/8/ЕО.

               (3)

               Испания бе определена за докладваща държава-членка и на 27 юли 2007 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени на 22 февруари 2008 г. от Постоянния комитет по биоцидите в доклад за оценка.

               (5)

               Направените проучвания сочат, че биоцидите, използвани като консерванти за дърво и съдържащи тиаметоксам, могат да отговорят на изискванията на член 5 от Директива 98/8/ЕО. Ето защо е целесъобразно тиаметоксам да бъде включен в приложение I, за да се гарантира, че във всички държави-членки разрешенията за биоциди, използвани като консерванти за дърво и съдържащи тиаметоксам, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (6)

               Бяха установени обаче неприемливи рискове при обработването на дърво in situ на открито и за обработено дърво, изложено на атмосферни влияния. Поради това следва да не се дават разрешителни за тези приложения, ако не се представят данни, доказващи, че продуктите могат да се използват без неприемливи рискове за околната среда.

               (7)

               Въз основа на констатациите от доклада за оценка е уместно при издаването на разрешения за продуктите да се изисква прилагането на мерки за намаляване на риска от продукти, съдържащи тиаметоксам и използвани като консерванти за дърво, за да се осигури свеждане на рисковете до приемливо ниво в съответствие с член 5 от Директива 98/8/ЕО и приложение VI към нея. По-конкретно, следва да се вземат подходящи мерки за защита на почвени и водни участъци от околната среда, тъй като по време на оценяването бяха установени неприемливи рискове за такива участъци, а продуктите, предназначени за промишлена и/или професионална употреба, следва да се използват с подходяща защитна екипировка, ако установеният риск за промишлени и/или професионални потребители не може да се намали с други средства.

               (8)

               Важно е разпоредбите на настоящата директива да се прилагат едновременно във всички държави-членки, с цел да се осигури еднакво третиране на пазара на биоциди, съдържащи активното вещество тиаметоксам, както и да се улесни правилното функциониране на пазара на биоциди като цяло.

               (9)

               Следва да се отпусне разумен период от време, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който, в съответствие с член 12, параграф 1, буква в), точка ii) от Директива 98/8/ЕО, започва от датата на включване.

               (10)

               След включването, на държавите-членки следва да се предостави разумен срок за прилагането на член 16, параграф 3 от Директива 98/8/ЕО, и по-специално за даване, изменение или отменяне на разрешения за биоцидни продукти от продуктов тип 8, съдържащи тиаметоксам, за да се осигури привеждането им в съответствие с Директива 98/8/ЕО.

               (11)

               Поради това Директива 98/8/ЕО следва да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 30 юни 2009 г. законовите, подзаконовите и административните разпоредби, необходими за спазване на настоящата директива. Те незабавно предават на Комисията текста на горепосочените разпоредби и прилагат таблица за съответствието на въпросните разпоредби с настоящата директива.
   Те прилагат тези разпоредби от 1 юли 2010 г.
   Когато държавите-членки приемат тези разпоредби, в тях се съдържа позоваване на настоящата директива или позоваването се извършва при официалното им публикуване. Условията и редът на позоваване се определят от държавите-членки.
   2.   Държавите-членки предават на Комисията текста на основните разпоредби от националното си законодателство, които те приемат в областта, уредена от настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 25 юли 2008 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1. Директива, последно изменена с Директива 2008/31/ЕО (ОВ L 81, 20.3.2008 г., стр. 57).

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се включва следната позиция № 14:

                     No

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване отнасящи се за активните вещества в тях)

                     Дата на изтичане на срока за включване

                     Продуктов тип

                     Специални разпоредби (1)

                     „14

                     Тиаметоксам

                     thiamethoxam
                     ЕО №: 428-650-4
                     CAS №: 153719-23-4

                     980 g/kg

                     1 юли 2010 година

                     30 юни 2012 година

                     30 юни 2020 година

                     8

                     Държавите-членки гарантират, че при издаването на разрешителни се спазват следните условия:
                     Предвид на допусканията, направени по време на оценката на риска, продукти предназначени за промишлена и/или професионална употреба трябва да се използват с подходяща лична защитна екипировка, освен ако в заявлението за разрешително за ползване на продукта може да се демонстрира, че рисковете за промишлените и професионалните потребители могат да се сведат до допустимо ниво с други средства.
                     С оглед на установените рискове за почвени и водни участъци трябва да се вземат подходящи мерки за намаляване на риска с цел защита на тези участъци. По-конкретно, етикетите и/или спецификациите за безопасност на разрешените за промишлена употреба продукти да указват, че обработеният наскоро дървен материал трябва да бъде съхраняван след обработването си на закрито или върху непропусклива твърда основа, за да се предотврати прякото попадане на вещество в почвата или във води, и че всички загуби трябва да се събират за повторна употреба или депониране.
                     Да не се издават разрешителни за обработването in situ на дърво на открито или на дърво, което ще бъде изложено на атмосферни влияния, освен ако са представени данни, доказващи, че продуктът отговаря на изискванията на член 5 и приложение VI, за което при необходимост се прилагат подходящи мерки за намаляване на риска.“

         (1)  Във връзка с прилагането на общите принципи от приложение VI, съдържанието и заключенията на докладите за оценка са на разположение на интернет адреса на Комисията: http://ec.europa.eu/comm/environment/biocides/index.htm


title: Директива 96/70/EО на Европейския парламент и на Съвета от 28 октомври 1996 година за изменение на Директива 80/777/EИО на Съвета за сближаване на законодателствата на държавите-членки относно експлоатацията и продажбата на натурални минерални води

text:
Важна правна забележка

|

31996L0070

Официален вестник n° L 299 , 23/11/1996 стр. 0026 - 0028 специално чешко издание глава 13 том 018 стр. 46  - 48 специално испанско издание глава 13 том 018 стр. 46  - 48 специално унгарско издание глава 13 том 018 стр. 46  - 48 специално литвийско издание глава 13 том 018 стр. 46  - 48 LV.ES глава 13 том 018 стр. 46  - 48 MT.ES глава 13 том 018 стр. 46  - 48 PL.ES глава 13 том 018 стр. 46  - 48 SK.ES глава 13 том 018 стр. 46  - 48 специално словенско издание глава 13 том 018 стр. 46  - 48

		19961028Директива 96/70/EО на Европейския парламент и на Съветаот 28 октомври 1996 годиназа изменение на Директива 80/777/EИО на Съвета за сближаване на законодателствата на държавите-членки относно експлоатацията и продажбата на натурални минерални водиЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 100а от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 189б от Договора [3],(1) като имат предвид, че Директива 80/777/ЕИО [4] хармонизира законодателството на държавите-членки, отнасящо се до експлоатацията и продажбата на натурални минерални води;(2) като имат предвид, че основната цел на всяка правна регламентация, отнасяща се до натуралните минерални води, трябва да е да защитава здравето на потребителите, да предпазва потребителите от въвеждането в заблуда и да гарантира честна търговия;(3) като имат предвид, че е желателно да се измени Директива 80/777/ЕИО, за да се отчете научно-техническият прогрес от 1980 г. насам; като имат предвид също, че е желателно разпоредбите на тази директива да се приведат в съответствие с други разпоредби от правото на Общността в областта на храните;(4) като имат предвид, че с оглед да се опростят административните процедури, е уместно да се удължи срокът на валидност на признатите натурални минерални води, произхождащи от трети страни;(5) като имат предвид, че е необходимо да се изяснят обстоятелствата, при които може да е разрешена употребата на въздух, обогатен с озон, за да се отделят нестабилните елементи от натуралните минерални води при условия, които да гарантират, че основният воден състав няма да бъде повлиян;(6) като имат предвид, че включването на информация за аналитичния състав на натуралната минерална вода става задължително, за да се гарантира информираността на потребителите;(7) като имат предвид, че е подходящо да се предвидят разпоредби за изворните води;(8) като имат предвид, че за гарантиране на гладкото функциониране на вътрешния пазар за натурални минерални води е препоръчително да се въведе процедура, която да дава възможност за координирани действия между държавите-членки при спешни ситуации, които могат да представляват риск за здравето на обществото;(9) като имат предвид, че трябва да се установи процедура за предвиждане на по-конкретни разпоредби, засягащи натуралните минерални води, особено по отношение границите за съдържание на някои съставки на натуралните минерални води; като имат предвид, че трябва да се приемат и разпоредби за означаване на високото съдържание на някои съставки върху етикетите; като имат предвид, че трябва да се определят методите за анализ и границите на откриваемост, за да се провери липсата на замърсяване на натуралните минерални води, както и процедурите за вземане на проби и методите за анализ за проверка на микробиологичните характеристики на натуралните минерални води;(10) като имат предвид, че всяко решение относно натуралните минерални води, което би имало ефект върху здравето на обществото, се приема след консултация с Научния комитет по храните,ПРИЕХА НАСТОЯЩАТА ДИРЕКТИВА:Член 1Директива 80/777/ЕИО се изменя както следва:1. В член 1, параграф 2, третата алинея се заменя със следния текст:"Валидността на удостоверението, посочено във втората алинея, не може да надхвърля период от пет години. Не е необходимо повторно да се извършва процедурата за признаване, посочена в първата алинея, ако сертификатът е подновен преди края на посочения период."2. Член 4 се заменя със следния текст:"Член 41. Натуралната минерална вода в състоянието си при извора не може да бъде обект на никаква допълнителна обработка, освен:a) отделяне на нейните нестабилни елементи като железни и серни съединения чрез филтрация или преливане, което може да е предшествано от окисляване, доколкото тази обработка не променя състава на водата по отношение на основните съставки, които придават свойствата ѝ;б) отделяне на железни, магнезиеви и серни съединения, както и арсеник от някои натурални минерални води чрез обработка с обогатен с озон въздух, доколкото такава обработка не променя състава на водата по отношение на основните съставки, които придават свойствата ѝ, и при условие че:- обработката отговаря на условията за употреба, които следва да се определят съгласно процедурата, предвидена в член 12 и след консултация с Научния комитет по храните, създаден с Решение 95/273/ЕО на Комисията [*****],- за обработката са официално уведомени компетентните органи и те упражняват специален контрол върху нея;в) отделянето на нежелателни съставки, различни от определените в буква a) или б), доколкото тази обработка не променя състава на водата по отношение на основните съставки, които придават свойствата ѝ, и при условие че:- обработката отговаря на условията за употреба, които следва да се определят съгласно процедурата, предвидена в член 12 и след консултация с Научния комитет по храните,- за обработката са официално уведомени компетентните органи и те упражняват специален контрол върху нея;г) пълна или частична елиминация на освободен въглероден двуокис единствено чрез физически методи.2. Натуралната минерална вода в състава, в който се намира при извора, не може да е обект на никакво допълнително обогатяване, освен чрез въвеждане или повторно въвеждане на въглероден двуокис при условията, предвидени в приложение I, раздел III.3. По-специално се забранява всяка дезинфекционна обработка с каквито и да било средства, и при условията на параграф 2 — добавянето на бактериостатични елементи, или всяка друга обработка, която би могла да промени жизнеспособността на колониите от микроорганизми на натуралната минерална вода.4. Параграф 1 не препятства употребата на натурални минерални води и изворни води при производството на безалкохолни напитки.3. В член 7, параграф 2 се заменя със следния текст:"2. Етикетите на натуралната минерална вода трябва да съдържат също следната задължителна информация:a) информация за аналитичния състав, като се изброяват характеризиращите го съставки;б) мястото, където изворът се експлоатира и името на извора;в) информация за всяка обработка, посочена в член 4, параграф 1, букви б) и в).2a. Поради липсата на общностни разпоредби относно информацията за обработката, предвидена в параграф 2, буква в), държавите-членки могат да се придържат към националните разпоредби."4. Член 7, параграф 3 се отменя.5. В член 9 се добавя следният параграф:"4a. Терминът "изворна вода" се запазва за водата в естествено състояние, предназначена за консумация от човека и бутилирана при източник, който:- отговаря на условията за експлоатация, предвидени в приложение II, точки 2 и 3, които са напълно приложими към изворните води,- отговаря на микробиологичните изисквания, предвидени в член 5,- отговаря на изискванията за етикетирането в член 7, параграф 2, букви б) и в), и член 8,- не е преминала през друга обработка, освен предвидената в член 4. Друга обработка може да се одобри съгласно процедурата, предвидена в член 12.Освен това изворните води трябва да са в съответствие с разпоредбите на Директива 80/778/ЕИО на Съвета от 15 юли 1980 г. за качеството на водата, предназначена за консумация от човека [******].4б. Поради липсата на общностни разпоредби относно обработката на изворните води, посочени в член 9, параграф 4a, четвъртото тире, държавите-членки могат да прилагат националните разпоредби, отнасящи се до обработката.6. В член 10 параграф 2 се отменя.7. Добавя се следният член:"Член 10a1. Когато държава-членка има съществени основания да допусне, че дадена натурална минерална вода не отговаря на разпоредбите, предвидени в настоящата директива, или че застрашава здравето на обществото, въпреки че е в свободно обръщение в една или повече държави-членки, тази държава-членка може временно да ограничи или да прекрати търговията с този продукт на своя територия. Тя незабавно информира за това Комисията и останалите държави-членки, като посочва мотивите за своето решение.2. По молба на държава-членка или на Комисията държавата-членка, която е утвърдила водата, предоставя цялата информация, свързана с утвърждаването на водата заедно с резултатите от редовните проверки.3. Комисията разглежда във възможно най-кратък срок, в рамките на Пoстоянния комитет по храните, изложените от държавата-членка основания, посочени в параграф 1, след което незабавно дава своето становище и предприема съответни мерки.4. Ако Комисията прецени, че са необходими изменения на настоящата директива, за да се гарантира защитата на здравето на обществото, тя започва процедурата, предвидена в член 12, с оглед приемането на тези изменения. В този случай държавата-членка, която е приела мерки за защита, може да ги прилага до приемането на измененията."8. Член 11 се заменя със следния текст:"Член 111. В съответствие с процедурата, предвидена в член 12, се приемат:- нормите за съдържание на съставките в натуралните минерални води,- всички необходими разпоредби за означаване на високото съдържание на някои съставки върху етикетите,- условията за употреба на обогатен с озон въздух, посочен в член 4, параграф 1, буква б),- информация за обработките, предвидени в член 7, параграф 2, буква в).2. В съответствие с процедурата, предвидена в член 12, се приемат:- методите за анализ, включително границите на откриваемост, за да се определи липсата на замърсяване на натуралните минерални води,- процедурите за вземане на проби и методите за анализ, необходими за проверка на микробиологичните характеристики на натуралните минерални води."9. Добавя се следният член:"Член 1aВсяко решение, което може да се отрази на здравето на обществото, се приема от Комисията след консултация с Научния комитет по храните."Член 2Държавите-членки при необходимост изменят законовите, подзаконовите и административните си разпоредби с оглед:- да разрешат търговията с продукти, които са в съответствие с настоящата директива, най-късно от 28 октомври 1997 година,- да забранят търговията с продукти, които не са в съответствие с настоящата директива, считано от 28 октомври 1998 година. Въпреки това търговията с продукти, появили се на пазара или етикетирани преди тази дата и които не са в съответствие с настоящата директива, могат да продължат да се продават до изчерпване на наличностите.Те незабавно информират Комисията за това.Когато държавите-членки приемат такива разпоредби, последните съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден от датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Люксембург на 28 октомври 1996 година.За Европейския парламентПредседателK. HänschЗа СъветаПредседателI. Yates[1] ОВ C 314, 11.11.1994 г., стр. 4 и ОВ C 33, 6.2.1996 г., стр. 15.[2] ОВ C 110, 2.5.1995 г., стр. 55.[3] Становище на Европейския парламент от 11 октомври 1995 г. (ОВ C 287, 30.10.1995 г., стр. 101), Обща позиция на Съвета от 22 декември 1995 г. (ОВ C 59, 28.2.1996 г., стр. 44) и Решение на Европейския парламент от 22 май 1996 г. (ОВ C 166, 10.6.1996 г., стр. 61). Решение на Съвета от 26 юли 1996 г.[4] ОВ L 229, 30.8.1980 г., стр. 1. Директива, последно изменена с Акта за присъединяване от 1994 г.[*****] ОВ L 167, 18.7.1995 г., стр. 22."[******] ОВ L 229, 30.8.1980 г., стр. 11. Директива, последно изменена с Актa за присъединяване от 1994 г."--------------------------------------------------


title: Директива на Комисията от 13 септември 1988 година за изменение на приложение II към Директива 66/402/EИО на Съвета относно търговията със семена от зърнени култури

text:
Важна правна забележка

|

31988L0506

Официален вестник n° L 274 , 06/10/1988 стр. 0044 - 0044 специално финландско издание: глава 3 том 27 стр. 0163  специално шведско издание: глава 3 том 27 стр. 0163  специално чешко издание глава 03 том 08 стр. 138  - 138 специално испанско издание глава 03 том 08 стр. 138  - 138 специално унгарско издание глава 03 том 08 стр. 138  - 138 специално литвийско издание глава 03 том 08 стр. 138  - 138 LV.ES глава 03 том 08 стр. 138  - 138 MT.ES глава 03 том 08 стр. 138  - 138 PL.ES глава 03 том 08 стр. 138  - 138 SK.ES глава 03 том 08 стр. 138  - 138 специално словенско издание глава 03 том 08 стр. 138  - 138

		19880913Директива на Комисиятаот 13 септември 1988 годиназа изменение на приложение II към Директива 66/402/EИО на Съвета относно търговията със семена от зърнени култури(88/506/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 66/402/EИО на Съвета от 14 юни 1966 г. относно търговията със семена от зърнени култури [1], последно изменена с Директива 88/380/EИО [2], и по-специално член 21a от нея,като има предвид, че съгласно настоящото научно и техническо познание се оказва, че някои сортове овес (Avena sativa) от вида "голозърнест овес" имат потенциална стойност като фураж;като има предвид въпреки това, че е трудно да се произвеждат семена от тези сортове с капацитет на поникване, равен на нормално постигания при семената на други сортове овес;като има предвид, че в светлината на развитието на научното и техническото познание би било удачно да се намали минималният капацитет на поникване от 85 % чисти семена, определен за овеса в приложение II към Директива 66/402/EИО, за сортовете овес от вида "голозърнест овес";като има предвид, че това намаляване трябва да се приложи първоначално само за ограничен период, така че да бъдат събрани и оценени допълнителни данни за тези сортове;като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 1Приложение II към Директива 66/402/EИО се изменя, както следва:1. В таблицата в раздел 2, буква A, в колона 2 ("Минимална кълняемост"), след цифрата 85 за сертифицираните семена, първо и второ поколение на (inter alia) Avena sativa, се добавя препратката "(г)".2. В раздел 2, буква Б се добавя следното условие:"г) В случаите на сортове на Avena sativa, които са официално класифицирани като вид "голозърнест овес", държавите-членки могат до 30 юни 1990 г. да намалят минималната кълняемост до 75 % от чистите семена. В такъв случай официалният етикет се означава с "минимална кълняемост 75 %"."Член 2Държавите-членки, които се възползват от възможността, добавена по силата на член 1, параграф 2, информират Комисията и другите държави-членки за мерките, които приемат за тази цел.Член 3Адресати на настоящата директива са държавите-членки.Съставено в Брюксел на 13 септември 1988 година.За КомисиятаFrans AndriessenЗаместник-председател[1] ОВ 125, 11.7.1966 г., стр. 2309/66.[2] ОВ L 187, 16.7.1988 г., стр. 31.--------------------------------------------------


title: Директива (ЕС) 2015/1794 на Европейския парламент и на Съвета от 6 октомври 2015 година за изменение на директиви 2008/94/ЕО, 2009/38/ЕО и 2002/14/ЕО на Европейския парламент и на Съвета и на директиви 98/59/ЕО и 2001/23/ЕО на Съвета относно морските лица (Текст от значение за ЕИП)

text:
               8.10.2015

               BG

               Официален вестник на Европейския съюз

               L 263/1

         ДИРЕКТИВА (ЕС) 2015/1794 НА ЕВРОПЕЙСКИЯ ПАРЛАМЕНТ И НА СЪВЕТА
   от 6 октомври 2015 година
   за изменение на директиви 2008/94/ЕО, 2009/38/ЕО и 2002/14/ЕО на Европейския парламент и на Съвета и на директиви 98/59/ЕО и 2001/23/ЕО на Съвета относно морските лица
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 153, параграф 2, буква б) във връзка с член 153, параграф 1, букви б) и д) от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   като взеха предвид становището на Комитета на регионите (2),
   в съответствие с обикновената законодателна процедура (3),
   като имат предвид, че:

               (1)

               Съгласно член 153 от Договора за функционирането на Европейския съюз (ДФЕС) Европейският парламент и Съветът, в съответствие с обикновената законодателна процедура, могат да приемат посредством директиви минимални изисквания, които следва да бъдат приложени постепенно с цел подобряване на условията на труд и по-добро информиране и консултиране на работниците. Тези директиви трябва да избягват налагането на непропорционални разходи или административни, финансови и правни ограничения по начин, който би попречил на създаването и развитието на малки и средни предприятия, които са движещата сила за устойчив растеж и работни места.

               (2)

               Директиви 2008/94/ЕО (4), 2009/38/ЕО (5) и 2002/14/ЕО (6) на Европейския парламент и на Съвета и директиви 98/59/ЕО (7) и 2001/23/ЕО на Съвета (8) или изключват определени морски лица от обхвата си, или позволяват на държавите членки да ги изключват.

               (3)

               В съобщението си от 21 януари 2009 г., озаглавено „Стратегически цели и препоръки за политиката на ЕС в областта на морския транспорт до 2018 г.“, Комисията подчерта, че е важно да се създаде интегрирана правна рамка, за да може морският сектор да стане по-конкурентоспособен.

               (4)

               Съществуването и/или вероятността за въвеждане на изключвания може да възпрепятства или ограничи възможността морските лица напълно да се възползват от своите права на справедливи и равни условия на труд и на информиране и консултиране. Доколкото съществуването и/или възможността за въвеждане на изключвания не са обосновани от обективни причини и морските лица не са равностойно третирани, разпоредбите, с които се разрешават такива изключвания, следва да бъдат заличени.

               (5)

               Настоящата правна ситуация съществуваща отчасти в резултат на специфичното естество на морските професии, води до неравностойно третиране на една и съща категория работници в различните държави членки в зависимост от това дали последните прилагат или не изключванията и изключванията по преценка, които действащото законодателство допуска. Значителен брой държави членки не са използвали или са използвали само в ограничена степен изключванията по преценка.

               (6)

               В съобщението си от 10 октомври 2007 г., озаглавено „Интегрирана морска политика за Европейския съюз“, Комисията изтъкна, че тази политика се основава на ясното признание, че всички въпроси, засягащи европейските океани и морета, са взаимно свързани и че политиките, свързани с морето, трябва да се развиват по съвместен начин, ако от тях се очаква да постигнат желаните резултати. В съобщението също се подчертава, че е необходимо да се увеличи броят и повиши качеството на свързаните с мореплаването работни места за гражданите на Съюза и че е важно да се подобрят условията на труд на корабите, наред с другото чрез инвестиции в научни изследвания, образование, обучение, здравеопазване и безопасност.

               (7)

               Настоящата директива е в съответствие със стратегията „Европа 2020“ и нейните цели, свързани със заетостта, и със стратегията, установена от Комисията в нейното съобщение от 23 ноември 2010 г., озаглавено „Програма за нови умения и работни места: европейският принос за постигане на пълна заетост“.

               (8)

               Така наречената синя икономика представлява значителен дял от икономиката на Съюза по отношение на работни места и брутна добавена стойност.

               (9)

               В съответствие с член 154, параграф 2 от ДФЕС Комисията проведе консултации със социалните партньори на равнището на Съюза относно възможната насоченост на действията на Съюза в тази област.

               (10)

               В рамките на социалния диалог социалните партньори в морския сектор постигнаха общо разбиране, което е от голямо значение за настоящата директива. Това общо разбиране се основава на добър баланс между необходимостта да се подобрят условията на труд на морските лица и необходимостта да се вземат предвид особеностите на сектора.

               (11)

               Предвид особеното естество на морския сектор и особените условия на труд на работниците, засегнати от изключванията, заличени с настоящата директива, съществува необходимост от адаптиране на някои от разпоредбите на директивите, които се изменят с настоящата директива, за да се отразят спецификите на засегнатия сектор.

               (12)

               Предвид технологичното развитие от последните години, по-специално що се отнася до комуникационните технологии, изискванията за информиране и консултиране следва да бъдат актуализирани и да се прилагат по най-подходящия начин, включително чрез използване на новите технологии за връзка от далечно разстояние и увеличаване на достъпа до интернет, както и осигуряване на разумното му използване на борда, с цел да се подобри прилагането на настоящата директива.

               (13)

               Следва да не се засягат правата на морските лица, попадащи в обхвата на настоящата директива, които са предоставени от държавите членки в националното им законодателство за транспониране на директиви 2008/94/ЕО, 2009/38/ЕО, 2002/14/ЕО, 98/59/ЕО и 2001/23/ЕО. Прилагането на настоящата директива не следва да служи като основание за влошаване спрямо вече преобладаващото положение във всяка една държава членка.

               (14)

               Морската трудова конвенция от 2006 г. на Международната организация на труда има за цел да осигури достойни условия на труд и живот за морските лица чрез гарантиране на здравни стандарти и стандарти за безопасност, справедливи условия на заетост и професионално обучение, лоялна конкуренция между корабособствениците посредством глобалното прилагане на конвенцията, както и равнопоставеност на международно равнище относно някои, макар и не всички, права на работниците и служителите, независимо от тяхната националност и знамето на кораба. Посочената конвенция, Директива 2009/13/ЕО на Съвета (9) и директиви 2009/16/ЕО (10) и 2013/54/ЕС (11) на Европейския парламент и на Съвета определят правото на морските лица на достойни условия на труд в широк кръг области, осигуряват съгласуваност на правата и закрилата на морските лица на работното място и допринасят за гарантиране на равнопоставеност, включително в рамките на Съюза.

               (15)

               Съюзът следва да се стреми към подобряване на условията на труд и живот на борда на корабите, както и да оползотворява потенциала за иновации, за да се повиши привлекателността на морския сектор за морските лица от Съюза, включително за младите работници.

               (16)

               Доколкото целта на настоящата директива, а именно подобряване на условията на труд на морските лица и тяхното информиране и консултиране, не може да бъде постигната в достатъчна степен от държавите членки, а поради обхвата и последиците от действието може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящата директива не надхвърля необходимото за постигането на тази цел.

               (17)

               С настоящата директива се зачитат основните права и се съблюдават принципите, признати в Хартата на основните права на Европейския съюз, и по-специално правото на справедливи и равни условия на труд и на информиране и консултиране в рамките на предприятието. Настоящата директива следва да се прилага в съответствие с тези права и принципи.

               (18)

               Ето защо директиви 2008/94/ЕО, 2009/38/ЕО, 2002/14/ЕО, 98/59/ЕО и 2001/23/ЕО, следва да бъдат съответно изменени,

         ПРИЕХА НАСТОЯЩАТА ДИРЕКТИВА:
   Член 1
   Изменение на Директива 2008/94/ЕО
   Член 1, параграф 3 от Директива 2008/94/ЕО се заменя със следното:

      „3.   Когато такива разпоредби вече се прилагат в националното законодателство, държавите членки могат да продължат да изключват от обхвата на настоящата директива домашните прислужници, наети от физическо лице.“

   Член 2
   Изменения на Директива 2009/38/ЕО
   Директива 2009/38/ЕО се изменя, както следва:

               1)

               В член 1 параграф 7 се заличава.

               2)

               В член 10, параграф 3 се добавят следните алинеи:
               „Член на специалната група за преговори или на европейския работнически съвет или заместник на такъв член, който е член на екипажа на морски кораб, има право да участва в заседание на специалната група за преговори или на европейския работнически съвет, или във всяко друго заседание в съответствие с всяка от процедурите по член 6, параграф 3, когато по време на заседанието, този член или заместник не е по море или в пристанище в държава, различна от държавата, в която е установено корабоплавателното предприятие.
               Когато това е практически възможно заседанията се насрочват така, че да се улесни участието на членовете или заместниците, които са членове на екипажите на морски кораби.
               В случаите, когато член на специалната група за преговори или на европейския работнически съвет или заместник на такъв член, който е член на екипажа на морски кораб, не е в състояние да присъства на заседание, се разглеждат възможностите за евентуалното използване на новите информационни и комуникационни технологии.“

         Член 3
   Изменение на Директива 2002/14/ЕО
   Член 3, параграф 3 от Директива 2002/14/ЕО се заличава.
   Член 4
   Изменения на Директива 98/59/ЕО
   Директива 98/59/ЕО се изменя, както следва:

               1)

               В член 1, параграф 2 буква в) се заличава.

               2)

               В член 3, параграф 1 след втората алинея се вмъква следната алинея:
               „Когато планираното колективно уволнение засяга членове на екипажа на морски кораб, работодателят уведомява компетентния орган на държавата на знамето, под което плава корабът.“

         Член 5
   Изменение на Директива 2001/23/ЕО
   Член 1, параграф 3 от Директива 2001/23/ЕО се заменя със следния текст:

      „3.   Настоящата директива се прилага за прехвърлянето на морски кораб, който е част от прехвърлянето на предприятие, стопанска дейност или обособена част от предприятие или стопанска дейност по смисъла на параграфи 1 и 2, при условие че приобретателят се намира в рамките на териториалния обхват на Договора или прехвърляното предприятие, стопанска дейност или обособена част от предприятие или стопанска дейност остават в рамките на териториалния обхват на Договора.
      Настоящата директива не се прилага, когато предмет на прехвърлянето са изключително един или повече морски кораби.“

   Член 6
   Степен на закрила
   Прилагането на настоящата директива в никакъв случай не представлява основание за намаляване на общото равнище на закрила на обхванатите от нея лица, което вече е осигурено от държавите членки в областите, уредени с директиви 2008/94/ЕО, 2009/38/ЕО, 2002/14/ЕО, 98/59/ЕО и 2001/23/ЕО.
   Член 7
   Доклад от Комисията
   Комисията, след консултация с държавите членки и със социалните партньори на равнището на Съюза, представя на Европейския парламент и на Съвета доклад относно въвеждането и прилагането на членове 4 и 5 до 10 октомври 2019 г.
   Член 8
   Транспониране
   1.   Държавите членки въвеждат в сила законовите, подзаконовите и административните разпоредби, необходими за да се съобразят с настоящата директива, до 10 октомври 2017 г. Те незабавно информират Комисията за това.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът за позоваване се определят от държавите членки.
   2.   Държавите членки съобщават на Комисията текста на основните разпоредби от националното право, които приемат в областта, уредена с настоящата директива.
   Член 9
   Влизане в сила
   Настоящата директива влиза в сила в деня след деня на публикуването ѝ в Официален вестник на Европейския съюз.
   Член 10
   Адресати
   Адресати на настоящата директива са държавите членки.

      Съставено в Страсбург на 6 октомври 2015 година.

            За Европейския парламент

            Председател

         M. SCHULZ

            За Съвета

            Председател

         N. SCHMIT

      (1)  ОВ C 226, 16.7.2014 г., стр. 35.

      (2)  ОВ C 174, 7.6.2014 г., стр. 50.

      (3)  Позиция на Европейския парламент от 8 юли 2015 г. (все още непубликувана в Официален вестник) и решение на Съвета от 18 септември 2015 г.

      (4)  Директива 2008/94/ЕО на Европейския парламент и на Съвета от 22 октомври 2008 г. относно закрилата на работниците и служителите в случай на неплатежоспособност на техния работодател (ОВ L 283, 28.10.2008 г., стр. 36).

      (5)  Директива 2009/38/ЕО на Европейския парламент и на Съвета от 6 май 2009 г. за създаване на европейски работнически съвет или на процедура за информиране и консултации с работниците и служителите в предприятия с общностно измерение и групи предприятия с общностно измерение (ОВ L 122, 16.5.2009 г., стр. 28).

      (6)  Директива 2002/14/ЕО на Европейския парламент и на Съвета от 11 март 2002 г. за създаване на обща рамка за информиране и консултиране на работниците и служителите в Европейската общност (ОВ L 80, 23.3.2002 г., стр. 29).

      (7)  Директива 98/59/ЕО на Съвета от 20 юли 1998 г. за сближаване на законодателствата на държавите членки в областта на колективните уволнения (ОВ L 225, 12.8.1998 г., стр. 16).

      (8)  Директива 2001/23/ЕО на Съвета от 12 март 2001 г. относно сближаването на законодателствата на държавите членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности (ОВ L 82, 22.3.2001 г., стр. 16).

      (9)  Директива 2009/13/ЕО на Съвета от 16 февруари 2009 г. за изпълнение на Споразумението, сключено между Асоциациите на корабособствениците от Европейската общност (ECSA) и Европейската федерация на транспортните работници (ETF) относно Морската трудова конвенция от 2006 г., и за изменение на Директива 1999/63/ЕО (ОВ L 124, 20.5.2009 г., стр. 30).

      (10)  Директива 2009/16/ЕО на Европейския парламент и на Съвета от 23 април 2009 г. относно държавния пристанищен контрол (ОВ L 131, 28.5.2009 г., стр. 57).

      (11)  Директива 2013/54/ЕС на Европейския парламент и на Съвета от 20 ноември 2013 г. относно определени отговорности на държавата на знамето за спазване и прилагане на Морската трудова конвенция от 2006 г. (ОВ L 329, 10.12.2013 г., стр. 1).


title: Директива 2003/105/ЕО на Европейския Парламент и на Съвета от 16 декември 2003 година за изменение на Директива 96/82/ЕО на Съвета относно контрола на опасностите от големи аварии, които включват опасни вещества

text:
Важна правна забележка

|

32003L0105

Официален вестник n° L 345 , 31/12/2003 стр. 0097 - 0105 специално чешко издание глава 05 том 04 стр. 398  - 406 специално испанско издание глава 05 том 04 стр. 398  - 406 специално унгарско издание глава 05 том 04 стр. 398  - 406 специално литвийско издание глава 05 том 04 стр. 398  - 406 LV.ES глава 05 том 04 стр. 398  - 406 MT.ES глава 05 том 04 стр. 398  - 406 PL.ES глава 05 том 04 стр. 398  - 406 SK.ES глава 05 том 04 стр. 398  - 406 специално словенско издание глава 05 том 04 стр. 398  - 406

		20031216Директива 2003/105/ЕО на Европейския Парламент и на Съветаот 16 декември 2003 годиназа изменение на Директива 96/82/ЕО на Съвета относно контрола на опасностите от големи аварии, които включват опасни веществаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаването на Европейската общност, и по-специално член 175, параграф 1 от него,като взеха предвид предложението на Комисията [1],като взеха предвид становището на Европейския икономически и социален комитет [2],след консултация с Комитета на регионите,в съответствие с процедурата, предвидена в член 251 от Договора в светлината на съвместния текст, одобрен от Помирителния комитет на 22 октомври 2003 г. [3],като имат предвид, че:(1) Директива 96/82/ЕО [4] има за цел предотвратяване на големи аварии, които включват опасни вещества и ограничаването на последствията за човека и околната среда с оглед гарантирането на висока степен на защита в Общността по последователен и ефективен начин.(2) С оглед неотдавнашните промишлени аварии и проучванията за канцерогените и опасните за околната среда вещества, проведени от Комисията по молба на Съвета, приложното поле на Директива 96/82/ЕО трябва да се разшири.(3) Разливът на цианид, който замърси Дунав вследствие на авария в Бая Маре в Румъния през януари 2000 г. показа, че определени дейности, свързани със съхраняването и обработването в минната промишленост, особено съоръженията за изхвърляне на отпадъците от рудата, включително отпадъчните езера и язовири могат да предизвикат много сериозни последствия. Съобщенията на Комисията относно безопасната работа при миннодобивните дейности и по шестата програма за действие в областта на околната среда на Европейската общност подчертаха нуждата от разширяване на приложното поле на Директива 96/82/ЕО. В своята резолюция от 5 юли 2001 [5] г. относно съобщението на Комисията за безопасност при миннодобивните дейности, Европейският парламент също приветства разширяването на приложното поле на тази директива, с цел да се обхванат рисковете, свързани със складирането и обработката в минната промишленост.(4) Предложението за директива за управлението на отпадъците от добивните промишлености може да бъде подходяща рамка за мерките, свързани с тези съоръжения за управление на отпадъците, които представляват риск от авария, но които не са обхванати от настоящата директива.(5) "Инцидентът с фойерверките" в Еншеде в Холандия през май 2000 г. показа потенциалния риск от голяма авария, свързан със съхранението и производството на пиротехнически и експлозивни вещества. Следователно определението на такива вещества в Директива 96/82/ЕО трябва да бъде уточнено и опростено.(6) Експлозията в завода за торове в Тулуза през септември 2001 г. повиши съзнаването на потенциалния риск от авария, свързан със съхранението на амониев нитрат и торове на базата на амониев нитрат, и по-конкретно материали, отказани по време на производствения процес или върнати на производителя (които не отговарят на спецификациите). Следователно съществуващите категории от амониев нитрат и торове на базата на амониев нитрат в Директива 96/82/ЕО трябва да бъдат преразгледани с оглед да се включат тези "материали, които не отговарят на спецификациите".(7) Директива 96/82/ЕО не трябва да се прилага за места на крайни потребители, където амониеви нитрати или торове на базата на амониев нитрат , които при доставката им са съответствали на спецификацията в тази директива, но в последствие са развалени или замърсени, присъстват временно до преместването им за преработка или разрушаване.(8) Проучванията, извършени от Комисията в тясно сътрудничество с държавите-членки подкрепят разширяването на списъка от канцерогени с подходящи прагови количества и значително повишават праговите количества за вещества, определени като опасни за околната среда в Директива 96/82/ЕО.(9) За предприятия, които попадат впоследствие в приложното поле на Директива 96/82/ЕО, беше показано, че е необходимо да въведат минимални периоди за уведомяване и изготвянето на политики за предотвратяване на аварии, доклади за безопасността и планове за извънредни ситуации.(10) Опитът и знанието на съответния персонал в предприятията може до голяма степен да помогнат при съставянето на планове при извънредни ситуации, а целият персонал в едно предприятие и хората, които има вероятност да бъдат засегнати, следва да бъдат съответно информирани за мерките и действията за безопасност.(11) Приемането на Решение 2001/792/ЕО, Евратом на Съвета от 23 октомври 2001 г. за създаване на механизъм на Общността за насърчаване на засиленото сътрудничество в рамките на спасителните операции, свързани с гражданската защита [6], подчерта необходимостта от насърчаване на засилено сътрудничество в спасителните операции, свързани с гражданската защита.(12) С цел да се улесни планирането на използването на земята е полезно да се изготвят насоки, които определят базата данни, която да бъде използвана за оценка на съвместимостта между предприятията, обхванати от Директива 96/82/ЕО и площите, описани в член 12, параграф 1 на горепосочената директива.(13) Държавите-членки трябва да се задължат да предоставят на Комисията минимална информация относно предприятията, обхванати от Директива 96/82/ЕО.(14) В същото време е целесъобразно да се уточнят някои пасажи от Директива 96/82/ЕО.(15) Предвидените в настоящата директива мерки са били предмет на обществено допитване, включващо заинтересованите страни.(16) Поради това Директива 96/82/ЕО трябва да бъде съответно изменена,ПРИЕХА НАСТОЯЩАТА ДИРЕКТИВА:Член 1Директива 96/82/ЕО се изменя както следва:1. Член 4 се изменя както следва:а) точки д) и е) се заменят със следното:"д) експлоатацията (проучванията, извличането и обработката) на минералите в мините, кариерите или чрез сондажи, с изключение на химическа и термична обработка и складиране, свързани с тези операции, които включват опасни вещества, определени в приложение I;е) офшорно проучване и експлоатация на минерали, включително въглеводороди;"б) добавя се следната точка:"ж) депа за отпадъци, с изключение на работните съоръжения за изхвърляне на отпадъци от руда, включително водоемите за отпадъци, съдържащи опасни вещества, определени в приложение I, и по-специално, когато са използвани във връзка с химическа и термична обработка на минералите."2. Член 6 се изменя и допълва, както следва:а) добавя се следното тире в параграф 1:- "— за предприятия, които в последствие попадат в приложното поле на настоящата директива, в срок от три месеца след датата, на която настоящата директива се прилага към въпросното предприятие, както е посочено в член 2, параграф 1, първа алинея.";б) След първото тире на член 6, параграф 4 се добавя следното тире:- "— промени в предприятието или инсталациите, които могат да имат значителни последствия върху опасности от големи аварии, или".3. В член 7 се добавя следният параграф:"1а. За предприятия, които попадат впоследствие в приложното поле на настоящата директива, посоченият в параграф 1 документ се изготвя веднага, но при всички случаи в срок от три месеца след датата, на която настоящата директива се прилага за въпросното предприятие, както е определено в член 2, параграф 1, първа алинея."4. Член 8, параграф 2, буква б) се заменя със следното:"б) предвижда се сътрудничество в областта на информирането на обществеността и предоставянето на информация на органа, отговорен за изготвянето на външни планове за действие при извънредни ситуации;".5. Член 9 се изменя и допълва както следва:а) в параграф 2, първата алинея се заменя със следното:"2. Докладът за безопасност съдържа най-малкото данни и информация, включени в приложение II. В него се посочват организациите, включени в изготвянето на доклада. Той също съдържа актуализиран списък на опасните вещества, присъстващи в предприятието.";б) следното тире се добавя между третото и четвъртото тире на параграф 3:- "— за предприятия, които попадат впоследствие в приложното поле на настоящата директива, незабавно, но във всички случаи в срок от една година след датата, на която настоящата директива се прилага за въпросното предприятие, както е залегнало във въпросната алинея на член 2, параграф 1.";в) в параграф 4 препратката към "второ, трето и четвърто тире" става съответно "второ, трето, четвърто и пето тире";г) към член 9, параграф 6 се добавя следната точка:"г) Комисията се приканва да преразгледа до 31 декември 2006 г. в тясно сътрудничество с държавите-членки съществуващото "Ръководство за изготвяне на доклад за безопасността"."6. Член 11 се изменя както следва:а) добавя се следното тире към букви а) и б) на параграф 1:- "— за предприятия, които попадат впоследствие в приложното поле на настоящата директива, незабавно, и във всички случаи в срок от една година от датата, на която настоящата директива се прилага за въпросните предприятия, както е посочено в член 2, параграф 1, първа алинея.";б) параграф 3 се заменя със следното:"3. Без да се засягат задълженията на компетентните власти, държавите-членки гарантират, че вътрешните планове за действия при извънредни ситуации, предвидени в настоящата директива, са изработени след консултация с персонала, който работи в предприятието, включително съответният персонал, който работи на дългосрочен договор като подизпълнител и че обществеността е консултирана по външните планове за действие при извънредни ситуации, когато се изготвят или актуализират.";в) добавя се следният параграф:"4а. По отношение на външните планове за действие при извънредни ситуации държавите-членки трябва да отчитат необходимостта да насърчават засиленото сътрудничество при помощта в гражданската защита при големи аварии.".7. Член 12 се изменя както следва:а) в параграф 1, втората алинея се заменя със следното:"Държавите-членки гарантират, че политиката им по отношение на използването на земята и/или друга подобна политика и процедурите за прилагане на тази политика отчитат необходимостта в дългосрочен план да поддържат дистанция между предприятията, обхванати от настоящата директива и жилищни райони, обществени сгради и площи, големи транспортни пътища доколкото е възможно, възстановителни области и природни зони от особен природен интерес, и в случая на съществуващи предприятия, необходимостта от допълнителни технически мерки в съответствие с член 5, така че да не се увеличава рискът за хората.";б) добавя се следният параграф:"1а. Комисията се приканва до 31 декември 2006 г., в тясно сътрудничество с държавите-членки, да изготви насоки, определящи техническата база данни, включително данните за риск и сценариите за риск, които трябва да бъдат използвани за оценяване на съвместимостта между предприятията, обхванати от настоящата директива и районите, обхванати в параграф 1. Определението за тази база данни трябва доколкото е възможно да отчете оценките, направени от компетентните власти, информацията, получена от оператори и всякаква друга информация от значение като социално-икономически ползи от развитието и смекчаващите ефекти от плановете за действие при извънредни ситуации.".8. Член 13 се изменя както следва:а) в параграф 1, първата алинея се заменя със следното:"1. Държавите-членки гарантират, че информацията за мерките за безопасност и необходимото поведение в случай на авария се предоставя редовно и в най-подходящата форма, без да се налага да я изискват, на всички хора и всички служби, обслужващи обществеността (като училища и болници), които могат да бъдат повлияни от големи аварии, произтичащи от предприятие, в съответствие с член 9.";б) параграф 6 се заменя със следното:"6. В случай на предприятия, предмет на разпоредбите на член 9, държавите-членки да гарантират, че списъкът на опасните вещества, предвиден в член 9, параграф 2 се предоставя на обществеността при условията на разпоредбите на параграф 4 на настоящия член и на член 20.".9. В член 19 се добавя следният параграф:"1а. За предприятия, обхванати от настоящата директива, държавите-членки предоставят на Комисията поне следната информация:а) името или търговското наименование на оператора и пълния адрес на въпросното предприятие, иб) дейността или дейностите на предприятието.Комисията създава и поддържа актуална база данни, съдържаща информацията, доставена от държавите-членки. Достъпът до базата данни е запазен за хора, които имат разрешение за това от Комисията или компетентните органи на държавите-членки.".10. Приложение I се изменя както е посочено в приложението.11. В приложение II, точка IV, част Б се заменя от следното:"Б. Оценката на степента и тежестта на последствията на определени големи аварии, включваща карти, снимки или, доколкото е целесъобразно, еквивалентни описания, показващи площи, които могат да бъдат засегнати от такива аварии, произлизащи от предприятия, предмет на разпоредбите на член 13, параграф 4 и на член 20.".12. В приложение III буква в) се изменя както следва:а) i) се заменя със следното:"i) организация и персонал — ролите и отговорностите на персонала, включен в управлението на големите рискове на всички нива в организацията. Определянето на необходимостта от обучение на този персонал и на разпоредбите за така определеното обучение. Включването на персонала и на персонала, работещ по договор като подизпълнител, в предприятието.";б) v) се заменя със следното:"v) планиране за извънредни ситуации — приемане и прилагане на процедури, за да се определят предвидими извънредни ситуации чрез системен анализ, за да се изготвят, изпитват и преразгледат плановете за извънредни ситуации, за да се реагира при такива извънредни ситуации и да се осигури специфично обучение за съответния персонал. Такова обучение се осигурява на целият персонал, работещ в предприятието, включително на съответния персонал, работещ по договор като подизпълнител."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 юли 2005 г. Те незабавно информират Комисията за това.Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.Член 3Настоящата директива влиза в сила след деня на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 16 декември 2003 година.За Европейския парламентПредседателP. CoxЗа СъветаПредседателG. Alemanno[1] ОВ C 75 Е, 26.3.2002 г., стр. 357 и ОВ C 20 Е, 28.1.2003 г., стр. 255.[2] ОВ C 149, 21.6.2002 г., стр. 13.[3] Становище на Европейския парламент от 3 юли 2002 г. (ОВ С 271 Е, 12.11.2003 г., стр. 315), обща позиция на Съвета от 20 февруари 2003 г. (ОВ C 102, Е, 29.4.2003, стр. 1) и позиция на Европейския парламент от 19 юни 2003 г. (все още непубликувана в Официален вестник). Законодателна резолюция на Европейския парламент от 19 ноември 2003 г. (все още непубликувана в Официален вестник) и Решение на Съвета от 1 декември 2003 г.).[4] ОВ L 10, 14.1.1997 г., стр. 13.[5] ОВ C 65 Е, 14.3.2002 г., стр. 382.[6] ОВ L 297, 15.11.2001 г., стр. 7.--------------------------------------------------20031216ПРИЛОЖЕНИЕПриложение I към Директива 96/82/ЕО се изменя с настоящото както следва:1. Към въведението се добавят следните точки:"6. За целите на настоящата директива, газ е всяко вещество което има абсолютно налягане на парите равно или по-високо от 101,3 кPa при температура 20 °С.7. За целите на настоящата директива, течност е всяко вещество, което не е определено като газ и не е в твърдо състояние, и при температура 20 °С при стандартно налягане от 101,3 kPa.".2. В таблицата в Част 1:а) вписванията, отнасящи се до "амониев нитрат" се заменят със следните:"Амониев нитрат (виж бележка 1) | 5000 | 10000 |Амониев нитрат (виж бележка 2) | 1250 | 5000 |Амониев нитрат (виж бележка 3) | 350 | 2500 |Амониев нитрат (виж бележка 4) | 10 | 50" |б) следните вписвания се добавят след вписванията за амониев нитрат:"Калиев нитрат (виж бележка 5) | 5000 | 10000 |Калиев нитрат (виж бележка 6) | 1250 | 5000" |в) вписването, отнасящо се до "следните КАНЦЕРОГЕНИ" се заменя със следното:"Следните КАНЦЕРОГЕНИ при концентрации над 5 % от теглото: 4-аминобифенил и/или неговите соли, бензотрихлорид, бензидин и/или соли, бис (хлорметил) етер, хлорметил метил етер, 1,2-диброметан, диетилсулфат, диметил сулфат, диметилкарбомилхлорид, 1,2-дибром-3-хлорпропан, 1,2-диметилхидразин, диметилнитрозамин, хексаметилфосфорен триамид, хидразин, 2-нафтиламин и/или соли, 4-нитродифенил, и 1,3 пропанесултон | 0,5 | 2" |г) вписването, отнасящо се до "автомобилен бензин и други горива" се заменя със следното:"Петролни продукти: а)газ и нафта;б)керосин(включително реактивно гориво);в)газов нефт (включително дизелови горива, горива за домашно отопление и газово-нефтени смеси) | 2500 | 25000" |д) i) бележки 1 и 2 се заменят със следното:"1. Амониев нитрат (5000/10000)— торове, които могат да се саморазграждатТова се отнася за торови съединения смеси на основата на нитрати/торови съединения(смеси, съдържащи амониев нитрат с фосфат и/или калий), в които азотното съдържание в резултат на амониевия нитрат е:- между 15,75 % (1) и 24,5 % (2) от теглото, и също с не повече от 0,4 % общо запалими /органични материали или които отговарят на изискванията на приложение II към Директива 80/876/ЕИО,- 15,75 % (3) от теглото или по-малко и незабранени запалими материали,и които могат да се саморазграждат според UN Through Test ( виж препоръки на Организацията на обединените нации за транспорт на опасни товари: Ръководство за изпитвания и критерии, част III, подраздел 38.2).2. Амониев нитрат (1250/5000): скала за торове.Това се прилага за прости торове на базата на амониев нитрат и торови съединения/смеси на основата на амониев нитрат, в които азотното съдържание като резултат от амониевия нитрат е:- повече от 24,5 % от теглото, освен за смеси от амониев нитрат с доломит, варовик и/или калциев карбонат с чистота най-малко 90 %,- повече от 15,75 % тегловно за смеси от амониев нитрат и амониев сулфат,- повече от 28 % (4) от теглото за смеси от амониев нитрат с доломит, варовик и/или калциев карбонат с чистота най-малко 90 %,и които отговарят изискванията на приложение II от Директива 80/876/ЕИО.3. Амониев нитрат (350/2500): техническа скала.Тя се прилага за:- амониев нитрат и препарати от амониев нитрат, в които азотното съдържание като резултат от амониевият нитрат е:- между 24,5 % и 28 % тегловно и които съдържат не повече от 0,4 % запалими вещества,- повече от 28 % тегловно и които съдържат не повече от 0,2 % запалими вещества,- водни разтвори на амониев нитрат , в които концентрацията на амониев нитрат е повече от 80 % тегловно.4. Амониев нитрат (10/50): "материали, които не отговарят на спецификациите" и торове неотговарящи на теста за детонация.Прилага се за:- материали, изхвърлени по време на производствения процес и за амониев нитрат и препарати от амониев нитрат, прости торове на базата на амониев нитрат и сложни/съставни торове на основата на амониев нитрат, посочени в бележки 2 и 3, които са, или са били върнати от крайния потребител на производителя, в съоръжение за временно складиране или преработвателен завод за преработка, рециклиране или обработка за безопасна употреба, тъй като вече не съответстват на спецификациите в бележки 2 и 3,- торовете, посочени в бележка 1, първо тире , и бележка 2, които не отговарят изискванията на приложение II към Директива 80/876/ЕИО.5. Калиев нитрат (5000/10000): сложни торове на основата на калиев нитрат, съставени от калиев нитрат под формата на гранули или микрогранули.6. Калиев нитрат (1250/5000): сложни торове на основата на калиев нитрат, съставени от калиев нитрат под формата на кристали."ii) бележката, отнасяща се до полихлордибензофураните и полихлордибензодиоксините става бележка 7;iii) следните бележки под линия се появяват под таблицата, озаглавена "Международни фактори за токсичен еквивалент (ITEF) за сродните вещества, които будят загриженост (NATO/CCMS)":"(1) 15,75 % азотно съдържание тегловно като резултат от амониев нитрат отговаря на 45 % амониев нитрат.(2) 24,5 % азотно съдържание тегловно като резултат от амониев нитрат отговаря на 70 % амониев нитрат.(3) 15,75 % азотно съдържание тегловно като резултат от амониев нитрат отговаря на 45 % амониев нитрат.(4) 28 % азотно съдържание тегловно като резултат от амониев нитрат отговаря на 80 % амониев нитрат."3. В част 2а) вписвания 4 и 5 се заменят със следното:"4.ЕКСПЛОЗИВ (виж бележка 2)Когато веществото, препаратът или предметът попадат в раздел 1.4. от ADR/ООН. | 50 | 200 |5.ЕКСПЛОЗИВ (виж бележка 2)Когато веществото, препаратът или предметът попадат в някой от разделите от ADR/ООН 1.1, 1.2, 1.3, 1.5, или 1.6 или рискова фраза R2 или R3. | 10 | 50" |б) вписване 9 се заменя от следното:"9.Рискови фрази ОПАСНИ ЗА ОКОЛНАТА СРЕДАi)R50: "Силно токсични за водните организми" (включително R 50/53) | 100 | 200 |ii)R51/53: "Токсични за водните организми; могат да причинят дълготрайни вредни ефекти във водната среда" | 200 | 500" |в) в бележките:i) бележка 1 се заменя със следното:"1. Веществата и препаратите се класифицират съгласно следните директиви и техните настоящи адаптации към техническия напредък:Директива 67/548/ЕИО на Съвета от 27 юни 1967 г. относно сближаването на законовите, подзаконови и административни разпоредби относно класификацията, опаковането и етикетирането на опасни вещества (1),Директива 1999/45/ЕО на Европейския парламент и на Съвета от 31 май 1999 г. относно сближаването на законовите, подзаконовите и административните разпоредби на държавите-членки относно класификацията, опаковането и етикетирането на опасни препарати (2).В случай на вещества и препарати, които не са класифицирани като опасни съгласно една от двете гореспоменати директиви, например отпадък, но които независимо от това присъстват, или има вероятност да присъстват в едно учреждение и които притежават или могат да притежават, според условията, установени в учреждението, еквивалентни свойства по отношение на потенциал за големи аварии, се следват процедурите за временна класификация в съответствие с члена, уреждащ този въпрос в съответната директива.В случай на вещества и препарати със свойства, които водят до повече от една класификация за целите на настоящата директива, се прилагат най-ниските прагови количества. Въпреки това, за прилагането на правилото в бележка 4, използваното праговото количество трябва е винаги това, което отговаря на въпросната класификацията.За целите на настоящата директива, Комисията създава и поддържа актуален списък на вещества, които са били класифицирани в горните категории от хармонизирано решение в съответствие с Директива 67/548/ЕИО."ii) бележка 2 се заменя със следното:"2. "Експлозив" означава:- вещество или препарат, който създава риск от експлозия вследствие удар, триене, огън или друг източник на запалване (рискова фраза R2), или- вещество или препарат, който създава изключителен риск от експлозия вследствие удар, триене, огън или друг източник на запалване (рискова фраза R3), или- вещество, препарат или предмет, обхванати от клас 1 от Европейската спогодба за международен превоз на опасни товари по шосе (ООН/ADR), сключена на 30 септември 1957 г., както е изменено, както е транспонирана с Директива 94/55/ЕО на Съвета от 21 ноември 1994 г. относно сближаването на законодателствата на държавите-членки относно автомобилния превоз на опасни вещества (3).В това определение се включват пиротехниките, които за целите на настоящата директива са определени като вещества (или смеси от вещества), предназначени да отделят топлина, звук, газ или дим или комбинация от такива ефекти чрез самоподдържащи се екзотермични реакции. Когато едно вещество или препарат са класифицирани и по ООН/ADR и рискови фрази R2 или R3, класификацията ООН/ADR има предимство пред определянето на рисковата фраза.Веществата и предметите от клас 1 са класифицирани във всеки от разделите от 1.1 до 1.6 в съответствие със схемата за класификация на ООН/ADR. Тези въпросни раздели са:Раздел 1.1 : "Веществата и предметите, които съдържат риск от масова експлозия (масова експлозия е експлозия, която обхваща почти целия товар мигновено)."Раздел 1.2 : "Веществата и предметите, които съдържат риск от изхвърляне, но не опасност от масова експлозия.""Веществата и предметите, които съдържат риск от запалване и дори и най-малката опасност от взрив или опасност от изхвърляне или и от двете, но нямат опасност от масова експлозия:а)горене, което предизвиква значима излъчваща се топлина; илиб)които горят едно след друго, предизвикващи малък ефект на взрив или изхвърляне или и двете."Раздел 1.4 : "Веществата и предметите, които съдържат само слаб риск при запалване или започване по време на превоз. Ефектите са ограничени до голяма степен в опаковката и не се очаква изхвърлянето на фрагменти със значими размери или обхват. Външният пламък не причинява практически мигновена експлозия на цялото съдържание на опаковката."Раздел 1.5 : "Много слабо чувствителни вещества, съдържащи риск от масова експлозия, които са толкова слабо чувствителни,че има много малка вероятност от започване или преминаване от горене към детонация при нормални условия на превоз. Като минимално изискване те не експлодират при теста за външен огън."Разделение 1.6 : "Изключително нечувствителни предмети, които не съдържат риск от масова експлозия. Предметите съдържат само крайно нечувствителни детониращи вещества и показват незначителна вероятност от случайно възпламеняване или разпространяване. Рискът е ограничен до експлозия на единичен предмет."В това определение са включени също експлозиви или пиротехнически вещества или препарати, които се съдържат в тези предмети. В случай на предмети, съдържащи експлозиви или пиротехнически вещества или препарати, ако количеството на съдържащото се веществото или преперат е известно, това количество се взема предвид за целите на настоящата директива. Ако количеството не е известно, тогава за целите на настоящата директива, целият предмет се разглежда като експлозив."iii) в бележка 3, буква б), (1), второто тире се заменя със следното:- "— веществата и препаратите, които имат точка на възпламеняване по-ниска от 55 °С и които остават течни под налягане, когато има специфични условия на експлоатация като например високо налягане или висока температура, могат да създадат опасност от големи аварии."iv) бележка 3, буква в), (2) се заменя със следното:"2. Газове, които са възпламеними при контакт с въздуха при стайна температура и налягане (рискова фраза R12, второ тире), които са в газообразно или суперкритично състояние, и"v) бележка 3, буква в), (3) се заменя със следното:"3. Запалими или силно запалими течни вещества и препарати, поддържани при температура над тяхната точка на кипене."vi) бележка 4 се заменя от следното:"4. В случай на установяване, когато никое отделно вещество или препарат не присъства в количество над или равно на съответните прагови количества, трябва да се прилага следното правило, за да се определи дали установяването е обхванато от съответните изисквания на настоящата директива.Настоящата директива се прилага, ако сумата:q1/QU1 + q2/QU2 + q3/QU3 + q4/QU4 + q5/QU5 + … е по-голяма или равна на 1,където qx = количеството опасно вещество х или категория опасни вещества, попадащи в част 1 или 2 на настоящото приложение,QUX = съответното прагово количество за вещество или категория от колона 3 от части 1 или 2.Настоящата директива се прилага с изключение на членове 9, 11 и 13, ако сумата:q1/QL1 + q2/QL2 + q3/QL3 + q4/QL4 + q5/QL5 + … е по-голяма или равна на 1,където qx = количеството опасно вещество х или категория опасни вещества, попадащи в част 1 или 2 на настоящото приложение,QLX = съответното прагово количество за вещество или категория от колона 2 от части 1 или 2.Това правило се използва за оценяване на общите опасности, свързвани с токсичността, запалимостта и екотоксичността. Следователно то трябва да бъде прилагано три пъти:а) за добавянето на вещества и препарати, посочени в част 1 и квалифицирани като токсични или много токсични, заедно с вещества и препарати, попадащи в категории 1 и 2;б) за добавянето на вещества и препарати, посочени в част 1 и квалифицирани като окисляващи, експлозивни, възпламеними, силно възпламеними, или особено възпламеними, заедно с вещества и препарати, попадащи в категории 3, 4, 5, 6, 7а, 7б или 8;в) за добавянето на вещества и препарати, посочени в част 1 и квалифицирани като опасни за околната среда (R50 ( включително R50/53) или R51/53) заедно с вещества и препарати попадащи в категории 9 i) или 9 ii).Съответните разпоредби на настоящата директива се прилагат ако някоя от сумите, получени при а), б) или в) е по-голяма или равна на 1."vii) следните бележки под линия се добавят на края на бележките:"(1) ОВ 196, 16.8.1967 г., стр. 1. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).(2) ОВ L 200, 30.7.1999 г., стр. 1. Директива, изменена с Директива 2001/60/ЕО на Комисията (ОВ L 226, 22.8.2001 г., стр. 5).(3) ОВ L 319, 12.12.1994 г., стр. 7. Директива, последно изменена с Директива 2003/28/ЕО на Комисията (ОВ L 90, 8.4.2003 г., стр. 45)."--------------------------------------------------


title: Директива 2000/18/ЕО на Европейския парламент и на Съвета от 17 април 2000 година относно минималните изпитни изисквания за консултантите по безопасност при превоз на опасни товари с автомобилен, железопътен или вътрешноводен транспорт

text:
Важна правна забележка

|

32000L0018

Официален вестник n° L 118 , 19/05/2000 стр. 0041 - 0043 специално чешко издание глава 07 том 005 стр. 31  - 33 специално испанско издание глава 07 том 005 стр. 31  - 33 специално унгарско издание глава 07 том 005 стр. 31  - 33 специално литвийско издание глава 07 том 005 стр. 31  - 33 LV.ES глава 07 том 005 стр. 31  - 33 MT.ES глава 07 том 005 стр. 31  - 33 PL.ES глава 07 том 005 стр. 31  - 33 SK.ES глава 07 том 005 стр. 31  - 33 специално словенско издание глава 07 том 005 стр. 31  - 33

		20000417Директива 2000/18/ЕО на Европейския парламент и на Съветаот 17 април 2000 годинаотносно минималните изпитни изисквания за консултантите по безопасност при превоз на опасни товари с автомобилен, железопътен или вътрешноводен транспортЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност и по-специално член 75, параграф 1, буква в) от него,като взеха предвид предложението на Комисията [1],като взеха предвид становището на Икономическия и социален комитет [2],след консултации с Комитета на регионите,в съответствие с процедурата, предвидена в член 251 от Договора [3],(1) като имат предвид, че подобряването на безопасността на транспорта и защитата на околната среда, особено в контекста на превоза на опасни товари с автомобилен, железопътен и вътрешноводен транспорт, са важни въпроси, така както и човешкият фактор, при безопасното осъществяване на тези видове транспорт;(2) като имат предвид, че съгласно изискванията на Директива 96/35/ЕО на Съвета от 3 юни 1996 г. относно назначаването и професионалната квалификация на консултантите по безопасността на автомобилния, железопътния или вътрешноводния транспорт на опасни товари [4], всички предприятия, дейността на които включва превоз на опасни товари, както и товаренето или разтоварването на такива, са задължени да назначат един или повече консултанти по безопасност. Горепосочената директива не съдържа подробни разпоредби, целящи хармонизиране на изпитните изисквания за консултантите по безопасност или други разпоредби, които да са приложими за изпитващите органи;(3) като имат предвид, че държавите-членки трябва да въведат обща минимална рамка за изпитване на консултантите по безопасност и условия за проверяващите органи с цел да се гарантира определено равнище на качеството и да се улесни взаимното признаване на удостоверенията на ЕО за обучение;(4) като имат предвид, че изпитът за консултанти по безопасност трябва да включва минимум писмен тест, обхващащ въпроси, които най-малко засягат темите, изброени в приложение II към Директива 96/35/ЕО и решаване на казус, при което кандидатите ще могат да докажат, че имат умения да изпълняват длъжността на консултант по безопасност;(5) като имат предвид, че държавите-членки могат да постановят за кандидати, които възнамеряват да работят за предприятия, чиято дейност е свързана с определен вид опасни товари, да бъдат изпитвани само върху въпроси, свързани с тяхната дейност. В този случай в удостоверението на ЕО за обучение трябва ясно да се посочват сроковете на валидността му;(6) като имат предвид, че изпитът, организиран от изпитващите органи, ще подлежи на одобрение от компетентните органи на държавите-членки. Държавите-членки определят критериите, приложими за изпитващите органи, които трябва да бъдат технически компетентни, надеждни и независими;(7) като имат предвид, че държавите-членки би трябвало взаимно да си помагат при въвеждането на настоящата директива,ПРИЕХА НАСТОЯЩАТА ДИРЕКТИВА:ГЛАВА IОбхват и определенияЧлен 11. Настоящата директива определя минималните изпитни изисквания за изпита за придобиване на удостоверението на ЕО за обучение за консултант по безопасност при превоз на опасни товари, предвидено в Директива 96/35/ЕО.2. Държавите-членки въвеждат всички необходими мерки, за да гарантират, че консултантите по безопасност при превоз на опасни товари са изпитани по начин, удостоверяващ владеенето на изискуемия минимум от знания.Член 2За целите на настоящата директива:а) "консултант по безопасност при превоз на опасни товари", наричан по-долу "консултант", означава всяко лице, определено в член 2, буква б) от Директива 96/35/ЕО;б) "опасни товари" означава товари, посочени в член 2 от Директива 94/55/ЕО [5] и член 2 от Директива 96/49/ЕО [6];в) "предприятие" означава предприятията, посочени в член 2, буква а) от Директива 96/35/ЕО;г) "изпит" означава изпита, определен в член 5, параграф 2 от Директива 96/35/ЕО;д) "изпитен орган" означава всеки орган, определен от компетентните органи на властта на държавите-членки да провежда изпити;е) "удостоверение на ЕО" означава удостоверението, съставено в съответствие с образеца, приложен в приложение III към Директива 96/35/ЕО.ГЛАВА IIИзпитиЧлен 31. Компетентните органи или изпитващият орган организират задължителен писмен изпит, който може да бъде допълнен от устен изпит за проверка на това дали кандидатите притежават необходимото равнище на знания, което се изисква за изпълнение на задълженията на консултантта, за да получат удостоверението на ЕО.2. Задължителният изпит се състои от писмен тест, съобразен с видовете транспорт, за които се издава удостоверението на ЕО.3. а) На кандидата се дава въпросник. Той трябва да съдържа най-малко 20 отворени въпроса, засягащи, в съответствие с член 5, параграф 4 от Директива 96/35/ЕО, най-малко областите, изброени в приложение II към горепосочената директива. Могат, обаче, да се използват и въпроси с посочени няколко отговори. В този случай два такива въпроса се равняват на един отворен въпрос.Сред тези въпроси особено внимание, съобразно видовете транспорт, се обръща на следните въпроси:- обща превенция и мерки за безопасност,- класификация на опасни товари,- общи изисквания за опаковките, включително резервоари, цистерни и вагон-цистерни,- маркировка и обозначения за опасност,- информация в транспортните документи,- манипулиране и складиране,- професионално обучение на екипажи,- документи на превозното средство и удостоверения за превоза,- писмени инструкции,- изисквания относно транспортната екипировка;б) Кандидатите извършват практическо изследване по казус в съответствие с приложение I към Директива 96/35/ЕО, за да докажат, че могат да изпълняват задълженията на консултант;в) Държавите-членки трябва да осигурят, че кандидати, които възнамеряват да работят за предприятия, специализирани в превоза на определени видове опасни товари, се изпитват в съответствие с приложение II към Директива 96/35/ЕО, само върху въпроси, свързани с тяхната дейност.Тези видове товари са:- клас 1 (взривни вещества),- клас 2 (газове),- клас 7 (радиоактивни вещества),- класове 3, 4.1, 4.2, 4.3, 5.1, 5.2, 6.1, 6.2, 8 и 9 (твърди вещества и течности),- номера на ООН 1202, 1203, 1223 (минерални масла).В заглавието на удостоверението на ЕО трябва ясно да се посочва, че е валидно само за видовете опасни товари, посочени в настоящия параграф и за които консултантът е бил изпитан в съответствие с изискванията, определени в букви а) и б).4. Компетентните органи или изпитващият орган постепенно изготвят конспект с въпросите, които са били включени в изпита.ГЛАВА IIIКритерии, приложими за проверяващите органиЧлен 41. Ако държавите-членки не се заемат пряко с организирането на изпита, те определят изпитващите органи въз основа на следните критерии:а) компетентност на изпитващия орган;б) спецификация на организирането на изпитите, предложена от изпитващия орган;в) мерки, гарантиращи безпристрастността на изпитващия орган;г) независимост на органа по отношение на всяко физическо или юридическо лице, наемащо консултанти.2. Одобреният изпитен орган се назначава с писмен документ. Одобрението може да бъде ограничено със срок.Член 5Държавите-членки взаимно си помагат при прилагането на настоящата директива.Всяка държава-членка редовно представя на Комисията конспект с въпроси, посочен в член 3, параграф 4. Комисията информира останалите държави-членки за това.ГЛАВА IVЗаключителни разпоредбиЧлен 61. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, в срок от три месеца от датата на нейното влизане в сила. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 7Настоящата директива влиза в сила в деня на публикуването ѝ в Официален вестник на Европейските общности.Член 8Адресати на настоящата директива са държавите-членки.Съставено в Люксембург на 17 април 2000 година.За Европейския парламентПредседателN. FontaineЗа СъветаПредседателL. Capoulas Santos[1] ОВ C 148, 14.5.1998 г., стр. 21 иОВ C 52, 23.2.1999 г., стр. 16.[2] ОВ C 407, 28.12.1998 г., стр. 118.[3] Становище на Европейския парламент от 20 октомври 1998 г. (ОВ C 341, 9.11.1998 г., стр. 29), потвърдено на 16 септември 1999 г., Обща позиция на Съвета от 29 март 1999 г. (ОВ C 36, 8.2.2000 г., стр.1) и Решение на Европейския парламент от 18 януари 2000 г. (все още непубликувано в Официален вестник). Решение на Съвета от 28 март 2000 г.[4] ОВ L 145, 19.6.1996 г., стр. 10.[5] Директива 94/55/ЕО на Съвета от 21 ноември 1994 г. относно сближаването на законодателствата на държавите-членки по отношение на превоза на опасни товари с автомобилен транспорт (ОВ L 319, 12.12.1994 г., стр. 7). Директива, изменена с Директива 96/86/ЕО на Комисията (ОВ L 335, 24.12.1996 г., стр. 43 и ОВ L 251, 15.9.1997 г., стр. 1).[6] Директива 96/49/ЕО на Съвета от 23 юли 1996 г. относно сближаването на законодателствата на държавите-членки по отношение на превоза на опасни товари с железопътен транспорт (ОВ L 235, 17.9.1996 г., стр. 25). Директива, изменена с Директива 96/87/ЕО на Комисията (ОВ L 335, 24.12.1996 г., стр. 45).--------------------------------------------------